Norja

Norja sijaitsee Euroopassa. Sen rajanaapureita ovat Ruotsi, Suomi ja Venäjä.

Kaupungit

 * Bergen
 * '''Fredrikstad
 * '''Haugesund
 * Kristiansand
 * Oslo
 * Skien
 * Stavanger
 * Tromssa
 * Trondheim
 * Ålesund

Muut kohteet

 * Nordkap
 * Lofootit

Ymmärrä
Norja, Suomen pohjoisin naapuri, on pohjoismainen maa, joka ei kuulu Euroopan Unioniin. Norja on kapea, vuoristoinen ja pitkä - matka pohjoisimmasta kolkasta eteläkärkeen on lähes 3000 kilometriä maanteitä pitkin.

Tule
Suomalaiselle matkailijalle matka-asiakirjaksi riittää henkilöllisyystodistus tai pelkkä ajokortti.

Lentokoneella
Finnair, Blue 1 ja Norwegian Air Shuttle  lentävät suoraan Helsingistä Oslon Gardermoen-kentälle. Tampereelta pääse Ryanairilla Ryggen kentälle joka sijaitsee 60 km Oslosta etelään.

Junalla
Suomesta ei ole junayhteyksiä Norjaan mutta Ruotsista on useita junayhteyksiä Norjaan, esimerkiksi Tukholmasta Osloon.Ehkä kaunein ja kiinnostavin junayhteys on Luulajasta Kiirunan kautta Narvikiin kulkeva "malmijuna".

Autolla
Autolla pääsee hyvin Norjaan joko Lapista tai Ruotsin kautta.

Bussilla
Rovaniemeltä on bussiyhteydet useisiin paikkakuntiin Pohjois-Norjassa. Ruotsista on hyvät bussiyhteydet Osloon.

Laivalla
Norjaan on laivayhteyksiä Tanskasta, Ruotsista ja Saksasta.

Lentokoneella
Norja on pitkä ja vuoristoinen maa, joten jos haluaa päästää paikasta paikkaan nopeasti, lentäminen on ainoa vaihtoehto. Melkein jokaiselle pienelle lentokentälle on jonkinlaista reittiliikennettä. Merkittävin lentoasema on Oslossa, mutta paikallisesti suoria lentoja paikasta toiseen löytyy varsin hyvin, joten ei läheskään aina ole pakko lentää alas Osloon vaihtamaan konetta. Merkittävimmät yhtiöt sisäisessä liikenteessä ovat SAS, Widerøe sekä Norwegian Air Shuttle.

Junalla
Norjan valtion rautatiet. Pohjois-Norjassa ei ole junalikennettä.

Autolla

 * Norja ei ole tasainen maa, vaan vuoria ja vuonoja on runsaasti. Tästä syystä maisemat ovat mahtavia mutta tiet ovat usein mutkaisia, kapeita ja jyrkkiä ylä- ja alamäkiä löytyy todella paljon, joten matkailijan on varattava runsaasti aikaa matkoihin. Keskinopeus on 60 km/h tai alle, ja tiet kulkevat usein vuonojen reunoja pitkin sen sijaan että vuonon yli pääsisi ajamaan sillalla joten etäisyys on usein huomattavasti linnuntien etäisyyttä pitempi. Joissakin paikoissa toimii maksullinen lossi.


 * Varsinkin maan pohjoisosissa ajaessa tulee tietää että toisin kuin Suomessa menovettä ei välttämättä joka kylästä saa; matka seuraavaan bensa-asemaan saattaa olla sata kilometriä tai enemmän. Ota mukaan täysi varakanisteri ja täytä tankki ajoissa.


 * Monilla tieosuuksilla on tietulleja, joita varten kannattaa varata käteistä rahaa. Tietulliasemia kutsutaan puomiasemiksi (bomstasjon).


 * Ylinopeussakot ovat huomattavan suuria ja sakot saa hyvin pienestä ylinopeudesta.


 * Varsinkin Pohjois-Norjassa talviaikaan kannattaa varautua siihen, että kaikki tiet ei välttämättä ole liikenteelle avoinna kaiken aikaa.


 * Pohjois-Norjassa autoilijan kannattaa varoa tietä ylittäviä poroja, joita on enemmän kuin Lapissa.

Laivalla

 * Hurtigruten on suosittu mutta kallis laivareitti joka kulkee Norjan rannikkoa pitkin Bergenistä Kirkenesiin ja pysähtyy melkein kaikissa kaupungeissa matkan varrella.

Moottoripyörällä
Norja on hyvä kohde moottoripyöräilijöille. Tiet ovat mutkikkaita ja päällysteet useimmiten hyvässä kunnossa. Korkealla vuoristossa saattaa olla tiellä lunta paikoitellen vielä kesälläkin, varmimmin lunta ei ole loppukesästä.

Puhu
Norjalaiset puhuvat norjaa, joka on läheistä sukua ruotsin ja tanskan kielelle. Jos et osaa englantia, jota suuri osa norjalaisista ymmärtää, ei hätää, sillä pelkällä ruotsin kielelläkin pärjää jo pitkälle.

Näe
Suurin nähtävyys Norjassa ovat luonto ja maisemat.

Tee
Osloa lukuunottamatta Norja ei ole kaupunkimatkailumaa, vaan matkailijat tulevat katsomaan maan ainutlaatusia maisemia, vaeltamaan, kalastamaan tai laskettelemaan. Norjassa on voimassa jokamiehenoikeudet, ja merikalastukseen ei tarvita kalastuskorttia.

Osta
Norjan rahayksikkö on kruunu (NOK). Monessa paikassa pankit eivät käsittele käteistä rahaa joten rahat on vaihdettava postissa (jossa 75 kruunun vaihtomaksu). Kortilla käteistä saa nostettua pankkiautomaateista.

Hintataso
Norja on kallis maa. Paikoitellen jopa Sveitsi ja Lontoo jäävät taakse hintatasossa.

Syö
Kalastus on Norjan keskeisempiä elinkeinoja, joten kalaruuat ovat yleisiä. Paikallisiin erikoisuuksiin kuuluvat:


 * Geitost - vuohenjuusto makeahko pehmeä juusto
 * Fiskekaker - kalapihvit
 * Lefsa - useimmiten voilla, sokerilla ja kanelilla täytettyjä käärittyjä perunalettuja.
 * Vohvelit hillon ja kerman kera
 * Fårepølse - lampaan lihasta tehtyä metfurstin kaltaista makkaraa
 * Fårikål - lammaskaali pata, padassa pitkään kypsytetty syys herkku
 * Pinnekjøtt - suola kuivattua lampaanlihaa haudutettuna puutikkujen (pinne) päällä
 * Fleskepannekaker - räiskäle missä on pekonia, rapea ja maukas

Unohtaa ei pidä myöskään kylmäsavustettua kalaa, saatavilla on niin taimenta, lohta kuin turskaakin lähes ympäri vuoden. Ruoka on yleisestiottaen laadukasta ja maistuvaa.

Elintarvikkeet kaupassa on suurinpiirtein samalla hintatasolla kuin Suomessa poislukien paremman luokan lihat varsinkin naudanliha. Leipää löytyy pieninmästäkin lähikaupasta vastapaistettuna runsas valikoima, ja melko edullisesti. Perus polakka Kneipp bröd 10-30 kr/kpl. Maito ja maitotuotteet hieman kalliimpia kuin Suomessa mutta maultaan ja laadultaan täysin vastaavia, joskin laktoosittomia tuotteita saatavilla vain niukasti. Paikalliset juustot lukuunottamatta brunostin kaltaisia perinnejuustoja vastaavat Suomalaisia arkijuustoja, maultaan mietoja ja pehmeitä.

Ravintoloiden hintataso on varsin korkea. Räikeimmissä tapauksissa kinkkusämpylä ja kahvi huoltoasemalla voi maksaa lähes 70 kr (9 €) eli saman verran mikä lounas Suomessa, perusillallinen Saksassa tai talon erikoisuus Slovakiassa. Huoltoasemilta on saatavilla pölse med bröd makkara sämpylällä, eli hotdogin tapaista pikaruokaa hyvinkin edullisesti 30-40kr ateria. Ruoat kannattaa ostaa ruokakaupasta, joita löytyy pienemmiltäkin paikkakunnilta pari kappaletta. Suurimmat ketjut ovat ICA, Joker, Narvesen, Rimi ja REMA 1000. Pizza ei Norjassa ole halppis pikaruokaa. Pizza normaallissa pizzeriassa (Peppes, Dolly dimple) maksaa 170 - 300kr. Hintataso keskitason ravintolassa: Pihviannos 120 - 230 kr, kala-annos 140 -250 kr, pasta-annos 70 - 120 kr.

Juo
Alkoholi on erittäin kallista Norjassa. Olutta lukuunottamatta pullotettua alkoholijuomia voi ostaa vain Norjan Alkosta eli Vinmonopoletista. Korkeista hinnoista johtuen kyseiset juomat kannattaa ostaa Suomessa ja ottaa mukaan matkalle. Säännöt on erilaiset kuin EU:n aluella, mukana saa tuoda 1 litran väkeviä ja 2 litraa olutta. Sakot rajalla kiinnijäädessä suuret.

Oluen myyntiajat ovat hyvin rajoitettuja ja vaihtelevat paikkakunnittain yleensä arkisin 9-20 lauantaisin 9-18. Joillakin paikkaunnilla ei olutta myydä lainkaan ruokakaupoista.

Alkoholittomiin erikoisuuksiin kuuluu Pommacin vastine Villa sekä Solo- appelsiinilimonaadi.

Nuku
Hotellien hintataso on korkea. Pohjois-Norjassa hotelleja ei välttämättä ole joka kylässä, vaan tarjolla on lähinnä mökkejä ja leirintä-alueita. Autoileva matkaaja voi löytää yksityisiä mökkejä, joita ihmiset ovat rakentaneet talonsa lähettyville. Näissä majoituksissa hintataso on yleensä Norjan keskitasoa alhaisempi. Lisäksi leirintäalueiden isot "mökit" saattavat tulla isommalle seurueelle hyvinkin edullisiksi. Mökkien (no. hytter) varustetaso on yleensä hyvin vaatimaton: keittolevy ja kerrossängyt, eikä juoksevaa vettä.

Hotelliketjuista merkittävimmät ovat Rica, Scandic ja Best Western.

Pysy turvassa
Norja on maailman turvallisimpia maita.

Pysy terveenä
Norjassa ei ole merkittäviä terveysriskejä. Sekä kraanavesi että vesi luonnossa on useimmiten juomakelpoista.

Kunnioita
Heinäkuussa 2011 tapahtuneet veriteot Oslossa ja Utöyalla ovat Norjassa arka aihe, eikä niistä pidä laskea leikkiä

Ota yhteyttä
Matkapuhelimet toimivat hyvin, monessa ravintolassa on ilmainen WLAN ja postitoimipisteitä löytyy pieniltäkin paikkakunnilta.

Noruega Norwegen Norway Norvegio Noruega Norvège नॉर्वे Norvégia Norvegia ノルウェー Noorwegen Norwegia Noruega Norvegia Норвегия Norge wts:Category:Norway

Norja Eurooppa/Norja/